stanford-oval/wikipedia huggingface dataset:
Forum Clodii
Maantiede

Forum Clodii sijaitsi Etrurian eteläosassa Via Clodian varrella Sabaten ja Bleran välillä, luoteeseen Roomasta ja lähellä Sabatinus-järven (Sabatinus lacus, nyk. Bolsenanjärvi) länsirantaa. Itinerarium Antonini Augusti sijoittaa Forum Clodiin 32 roomalaisen mailin eli noin 47 kilometrin päähän Roomasta. Se esiintyy tien asemapaikkojen joukossa myös Tabula Peutingerianassa, mutta siinä olevat etäisyydet ovat tässä kohdin virheelliset.
Kaupunkia ei tule sekoittaa Liguriassa sijainneeseen Forum Clodin kaupunkiin.
Historia

Forum Clodii perustettiin nimensä perusteella oletettavasti samoihin aikoihin Via Clodian rakentamisen kanssa. Kaupungin historiasta tiedetään vain vähän, ja se tunnetaan lähinnä itinerariumeista, mutta sen mainitsee Etrurian kaupunkien joukossa myös Klaudios Ptolemaios. Varhaisella kristillisellä kaudella kaupunki oli piispanistuin. Nykyisin se on katolisen kirkon titulaaripiispan istuin Forum Clodii (Foroclodiensis).
Kaupungin paikkaa ei tiedetty vielä 1800-luvulla. Nykyisin se tiedetään, mutta siellä ei ole tehty laajempia kaivauksia. Paikalta on löydetty joitakin antiikin aikaisia jäänteitä, kuten piirtokirjoituksia.
Kaprio

| Kaprio Копорье, Koporje |
| --- | --- |
 Kaprion linna.
 lippu
 Kaprio
 Koordinaatit: 59°42′32″N, 29°2′2″E 
Valtio:  Venäjä
Federaatiosubjekti:  Leningradin alue
Piiri:  Lomonosovin piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  408,56 km²
Väkiluku (2013):  2 400
 
 Kunnan sivusto 
Infobox OKVirheellinen NIMI-arvo: 
Kaprion kunta Lomonosovin piirin kartalla.
Kaprion linna 30-vuotisen sodan aikoina.
Kaprio ja sen lähikylät vuoden 1860 kartalla.
Kaprion kylää vuonna 1911. Samuli Paulaharjun valokuva.
Kristuksen kirkastumisen katedraali.
Kaprio (ven. Копо́рье, Koporje) on maalaiskunta ja sen keskuskylä Leningradin alueen Lomonosovin piirissä Venäjällä. Se sijaitsee Kaprionjoen yläjuoksulla sata kilometriä Pietarista maanteitse lounaaseen. Kunnassa on 2 400 ja kylässä 2 100 asukasta (vuonna 2013).
Kaprio on vanhaa vatjalaisten, inkerikkojen ja inkerinsuomalaisten asuinaluetta. Suomalaiset kuuluivat Kaprion luterilaiseen seurakuntaan. Alueella on vanhastaan ollut myös venäläisasutusta.
Kunnassa sijaitseva Kaprion linna on yksi Luoteis-Venäjän komeimmista keskiaikaisista linnoista.
Maantiede

Kaprion kunnan pinta-ala on 408,56 neliökilometriä. Se rajoittuu pohjoisessa Sosnovyi Borin kaupunkipiirikuntaan ja Lomonosovin piirin Lepäsin kuntaan, idässä Lopuhkinan kuntaan sekä kaakossa Volossovan ja lännessä Jaaman piireihin. Pinta-alasta 52,6 % on metsää, 24,3 % vesialuetta ja 18,5 % maatalousmaata.
Kunta sijaitsee Inkerin ylängön pohjoisreunalla. Siihen kuuluu osa Kaprionlahdesta ja Saasarinjärvi. Alueella virtaavat Kaprionlahteen laskeva Siestajoki, Vornaisienjoki ja Kaprionjoki. Hyötykaivannaisia ovat turve, hiekka ja sora, kivennäisvärit, kalkkikivi ja savi. Luonnonmuistomerkkejä ovat Suomenlahden muinainen rantatörmä eli klintti ja entisen Petrovitsan kylän luona sijaitseva suuri siirtolohkare.
Asutus

Keskuskylän lisäksi kuntaan kuuluu Kaprion asemataajama ja 15 kylää: Anelia (ven. Ananjino), Iivanaisi, Irokossi (Irogoštši), Kerpukkala (Kerbukovo), Klimettina, Lommaha, Mahu, Maklakkova, Mustova (Mustovo), Novasolkka (Novosjolki), Podozvanje, Saarinskoi (Zarinskoje), Siesta-Palkkina, Sirkkova ja Voronkino. Muita paikkakuntia ovat Hatapusan, Jyrjövän, Kirnun (Kernovo), Kommolan ja Pjarnuškin entiset kylät, joista osassa on loma-asutusta.
Kaprion kylässä asuu lähes 90 % kunnan väestöstä. Kesäasukkaiden määräksi arvioidaan noin 2 500 henkeä.
Liikenne, talous ja palvelut

Kaprion kautta kulkee Volossovan ja Kirnun välinen maantie, josta haarautuu tie Viistinän Ruutsiaan. Muita reittejä ovat Pietarin ja Ruutsian sekä Pietarhovin ja Haavikon väliset maantiet. Kunnan läpi kulkee myös Vääskylän ja Kattilan välinen sähköistämätön rautatie. Kommolassa on epävirallinen lentokenttä. Kunnasta on linja-autoyhteydet Sosnovyi Boriin, Kattilaan ja Lomonosoviin. Podozvanjeen rakennetaan huoltoasemaa.
Kunnan taloudellinen tilanne on heikko ja työpaikkoja on vähän. Tärkein tuotantolaitos on karjanhoitoon ja maanviljelyyn erikoistunut maatalousyritys Koporje. Sirkkovassa toimii Psofida-nimisen yrityksen sikala. Keskuskylän palveluihin kuuluvat lastentarha, keskikoulu, musiikkikoulu, kulttuuritalo, kirjasto, pieni poliklinikka, apteekki, vanhusten palvelukeskus, posti ja joukko kauppoja.
Kyläkuva ja nähtävyydet

Museona toimiva Kaprion linna on valtakunnallinen suojelukohde. Se sijaitsee kylän länsiosassa Kaprionjoen rotkon ympäröimänä. Kaprion kylä koostuu pienistä kerrostaloista, matalista usean perheen asuintaloista ja puutarhapalstojen ympäröimistä omakotitaloista. Kylän keskustassa sijaitsevat hallintorakennukset ja palvelut ja itäosassa maatalousyritysten rakennelmat.
Kunnan matkailupotentiaali perustuu sen historiallisiin nähtävyyksiin ja luontoon. Kulttuuriperintökohteita ovat Kaprion linnan ohella Maklakovon kumpuhautaryhmä, Lasunan ja Starodvorjen arkeologiset löytöpaikat, Kaprion ja Kommolan kartanoalueet sekä toisen maailmansodan muistomerkit. Kapriossa vietetään vuosittain Koporskaja poteha -nimistä historia- ja folklorejuhlaa. Matkailun kehittämiseksi suunnitellaan hotellia, käsityökeskusta ja laskettelurinnettä, luonnonsuojelu- ja virkistysalueita sekä maatilamatkailua.
Aiheesta muualla

Wikimedia Commonsissa on kuvia tai muita tiedostoja aiheesta .
Kaprion kunnan sivusto (venäjäksi)
Kaprio Virtuaali-Inkeri -sivustolla
Quinton Fortune

| 0 | 1 | 2 |
| --- | --- | --- |

Henkilötiedot
Syntymäaika: 21. toukokuuta 1977 (ikä 47)
Syntymäpaikka: Kapkaupunki, Etelä-Afrikka
Pelipaikka: keskikenttäpelaaja, laituri, laitapuolustaja
Pituus: 180 senttimetriä
Seura
Seura: Bolton Wanderers
Junioriseurat
1994–1995 1995–1996: Tottenham Hotspur Atlético Madrid
Seurat
| Vuodet | Seura | O (M) |
| 1995 1996–1999 1999–2006 2006–2007 2008 | Real Mallorca Atlético Madrid Manchester United Bolton Wanderers Brescia | 8 (0) 6 (0) 76 (5) 6 (0) 1 (0) |
Maajoukkue
| 1996–2005 | Etelä-Afrikka | 47 (2) |
 Seurajoukkueuran tilastot kattavat vain kansalliset sarjat, päivitetty 11. elokuuta 2008.  Maajoukkueuran tilastot päivitetty 4. heinäkuuta 2019.
| Mitalit> Maa:   Etelä-Afrikka.Miesten jalkapallo.AM-kilpailut  | Mitalit> Maa:   Etelä-Afrikka.Miesten jalkapallo.AM-kilpailut  | Mitalit> Maa:   Etelä-Afrikka.Miesten jalkapallo.AM-kilpailut  | Maa:   Etelä-Afrikka> Miesten jalkapallo. |
| --- | --- | --- | --- |
|  Hopeaa | Burkina Faso 1998 | Jalkapallo |  |
|  Pronssia | Ghana ja Nigeria 2000 | Jalkapallo |  |
Quinton Fortune (s. 21. toukokuuta 1977 Kapkaupunki) on eteläafrikkalainen jalkapalloilija. Hän edusti urallaan muun muassa Manchester Unitedia, Atlético Madridia ja Bolton Wanderersia. Maajoukkueessa Fortune pelasi 47 ottelua ja osallistui MM-kisoihin vuosina 1998 ja 2002.
Pelaajaura

Fortune muutti Etelä-Afrikasta Englantiin jo 11-vuotiaana pelaamaan Tottenham Hotspurin juniorijoukkueessa koulunkäynnin ohella. Hän ei kuitenkaan koskaan pelannut seuran edustusjoukkueessa. Fortune ei saanut Englannissa työlupaa, joten hän muutti Espanjaan pelaamaan Atlético Madridissa. 1. elokuuta 1999 Manchester United osti Fortunen ja hän debytoi englantilaisseurassa 30. elokuuta samana vuonna ottelussa Newcastle Unitedia vastaan.
Alun perin United hankki Fortunen hyökkäävänä vasemman kenttäpuolen laiturina, mutta eteläafrikkalainen osoitti että hän osasi pelata useammalla pelipaikalla. Alex Ferguson peluuttikin pääosin Fortunea keskus- tai vasempana laitapuolustajana. Keväällä 2006 Fortune sai jättää Unitedin. Seuraavan kauden hän pelasi Bolton Wanderersissä.
MM-kilpailuissa 2002 Fortune pelasi avauskokoonpanossa Etelä-Afrikan kaikissa kolmessa ottelussa.
Aiheesta muualla

Quinton Fortune Soccerbase-tietokannassa (Arkistoitu – Internet Archive) (englanniksi)
Etelä-Afrikan joukkue – Jalkapallon AM-kilpailut 1998
1 Baloyi |
2 Rabutla |
3 Nyathi |
4 Jackson |
5 Fish |
6 Masinga |
7 Bapela |
8 Ngobe |
9 Mokoena |
10 Moshoeu |
11 Mkhalele |
12 Augustine |
13 Ndlanya |
14 Fortune  |
15 Mooki |
16 Gopane |
17 McCarthy |
18 Moeti |
19 Mnguni |
20 Radebe |
21 Silent |
22 Tlale |
Valmentaja Sono
Etelä-Afrikan joukkue – Jalkapallon AM-kilpailut 2000
1 Vonk |
2 Khomane |
3 Schoeman |
4 Radebe |
5 Fish |
6 Salmon |
7 Fortune |
8 Mngomeni |
9 Bartlett |
10 Moshoeu |
11 Mkhalele |
12 Lekoelea |
13 Issa |
14 Ndlanya  |
15 Mudau |
16 Tlale |
17 Nomvethe |
18 Bapela |
19 Ngobe |
20 Shai |
21 Tinkler |
22 Arendse |
Valmentaja Moloto
Etelä-Afrikan joukkue – Jalkapallon MM-kilpailut 2002
1 Vonk |
2 Nzama |
3 Carnell |
4 A. Mokoena |
5 Lekgetho |
6 Sibaya |
7 Fortune |
8 Mngomeni |
9 Mukansi |
10 Mnguni |
11 Pule |
12 T. Mokoena |
13 Issa |
14 Nomvethe |
15 Zuma |
16 Arendse |
17 McCarthy |
18 Buckley |
19 Radebe |
20 Marlin |
21 Pienaar |
22 Molefe |
23 Koumantarakis |
Valmentaja Sono
Jouko Karjalainen

| Mitalit> Maa:   Suomi.Yhdistetty. Olympialaiset  | Mitalit> Maa:   Suomi.Yhdistetty. Olympialaiset  | Mitalit> Maa:   Suomi.Yhdistetty. Olympialaiset  | Maa:   Suomi> Yhdistetty. |
| --- | --- | --- | --- |
|  Hopeaa | Lake Placid 1980 | normaalikilpailu |  |
|  Hopeaa | Sarajevo 1984 | normaalikilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Oslo 1982 | joukkuekilpailu |  |
|  Hopeaa | Rovaniemi 1984 | joukkuekilpailu |  |
|  Pronssia | Seefeld 1985 | normaalikilpailu |  |
|  Pronssia | Seefeld 1985 | joukkuekilpailu |  |
Jouko Karjalainen (s. 27. heinäkuuta 1956 Kajaani) on suomalainen yhdistetyn hiihtäjä ja olympiamitalisti. Karjalainen on valmentanut Suomen yhdistetyn maajoukkuetta vuosina 1998–2002 ja 2006–2008.
Ura

Karjalainen innostui yhdistetystä voitettuaan Hopeasomman loppukilpailussa 16-vuotiaiden sarjassa 1972 silloisen päälajinsa mäkihypyn lisäksi yllättäen myös yhdistetyn kilpailun. Mäkihypyssä hän saavutti SM-joukkuekilpailussa pronssia vuonna 1975. Kestävyysharjoittelun myötä hiihdosta tuli hänen vahvempi osa-alueensa yhdistetyssä.
Vuonna 1975 Karjalainen voitti yhdistetyssä 20-vuotiaiden Suomen-mestaruuden ja oli nuorten EM-kilpailuissa yhdestoista. Vuonna 1976 hän uusi Suomen-mestaruutensa ja sijoittui nuorten EM-kilpailuissa yhdeksänneksi. Ensimmäisissä aikuisten arvokilpailuissaan Lahden MM-kilpailuissa 1978 hän sijoittui kahdeksanneksi.
Lake Placidin olympialaisissa 1980 Karjalainen sai hopeamitalin hyvän hiihtonsa ansiosta. Hän oli mäkiosuudella seitsemäs ja hiihto-osuuden nopein. Oslon MM-kilpailuissa 1982 hän sijoittui henkilökohtaisessa kilpailussa neljänneksi ja voitti joukkuekilpailussa hopeaa. Sarajevon olympialaisissa 1984 hän oli mäkiosuudella vasta viidestoista mutta oli hiihto-osuudella toiseksi nopeintakin 80 sekuntia parempi ja nousi hopealle. Samana vuonna hän sai hopeaa erillisessä joukkuekilpailun MM-kisassa. Seefeldin MM-kilpailuissa 1985 Karjalainen oli henkilökohtaisen kilpailun mäkiosuudella yhdeksästoista ja nousi ensi kertaa arvokilpailuissa Gundersen-menetelmällä hiihdetyllä osuudella pronssille. Joukkuekilpailussa Karjalainen nosti hiihdon ankkuriosuudella Suomen pronssille.
Seuratasolla Karjalainen edusti Kainuun Hiihtoseuraa ja Lahden Hiihtoseuraa. Hän voitti yhdistetyn henkilökohtaisen Suomen-mestaruuden vuosina 1981–1983.
Ammatiltaan Karjalainen on ylivääpeli. Karjalainen työskenteli Hämeen rykmentissä ennen vuonna 2006 alkanutta valmentajantehtävää.
Saavutuksia > Olympialaiset

1980 Lake Placid hopeaa
1984 Sarajevo hopeaa
Saavutuksia > Maailmanmestaruuskilpailut

1982 Oslo joukkuehopeaa
1984 Rovaniemi joukkuehopeaa
1985 Seefeld pronssia yksilö- ja joukkuekilpailussa
Fosfoseriinifosfataasi

Malli ihmisen fosfoseriinifosfataasin rakenteesta
Fosfoseriinifosfataasi on entsyymi, joka katalysoi seriinin biosynteesin viimeistä vaihetta. Reaktiossa fosfoseriini hydrolysoituu seriiniksi ja fosfaatti-ioniksi. Fosfoseriinifosfataasin EC-numero on EC 3.1.3.3  ja CAS-numero 9025-73-4.
Entsyymin toiminta

Fosfoseriinifosfataasi kuuluu hydrolaaseihin. Aktiivisessa kohdassa tärkeä aminohappo on asparagiinihappo, jonka sivuketjun nukleofiilinen happi hyökkää fosfoseriinin fosforiatomiin. Tällöin syntyy asyylifosfaattivälituote, joka reagoi veden kanssa ja hajoaa muodostaen seriiniä. Seriini on tuoteinhibiittori ja siten säätelee aminohappoaineenvaihduntaa. Entsyymi tarvitsee kofaktorikseen magnesiumionin, joka koordinoituu toiseen asparagiinihapon sivuketjun happiatomeista ja tekee siitä nukleofiilisemmän. Kalsiumioni on sen sijaan fosfoseriinifosfataasin inhibiittori. Toisin kuin kuusikoordinoitunut magnesiumioni, seitsemänkoordinoituneena kalsiumioni muodostaa koordinaatiosidoksen asparagiinihapon sivuketjun kummankin happiatomin kanssa ja estää nukleofiilisen hyökkäyksen.
Fosfoseriinifosfataasin puutosta aiheuttavat geneettiset häiriöt ovat erittäin harvinaisia. Kaksi missense-mutaatiota entsyymin tuotantoa ohjaavassa geenissä aiheuttavat toimivan entsyymin tuotannon vähäisyyttä.
Fosfoseriini

| Fosfoseriini |
| --- | --- |

Tunnisteet
IUPAC-nimi:  (2S)-2-amino-3-fosfono-oksipropaanihappo
CAS-numero:  407-41-0
PubChem CID:  68841 ja 57689797
SMILES:  C(C(C(=O)O)N)OP(=O)(O)O 
Ominaisuudet
Molekyylikaava:  C3H8NO6P
Moolimassa:  185,074 g/mol
Sulamispiste:  166 °C
Liukoisuus veteen:  28,34 g/l (20 °C)
Fosfoseriini (C3H8NO6P) on seriiniaminohapon johdannainen. Rakenteeltaan se on seriinin ja fosforihapon esteri. Fosfoseriini on välituote seriinin biosynteesissä ja tärkeä osa fosfoproteiineja.
Seriinin biosynteesissä fosfohydroksipalorypälehappoon liitetään transaminaatiolla aminoryhmä, jolloin syntyy fosfoseriiniä. Reaktiota katalysoi fosfoseriinitransaminaasientsyymi. Tämän jälkeen fosfoseriini hydrolysoidaan fosfoseriinifosfataasientsyymin avulla, jolloin vapautuu seriinimolekyyli.
Proteiinien translaatioon jälkeisessä muokkauksessa tiettyihin aminohappoihin voidaan liittää entsymaattisesti fosfaattiryhmä eli fosforyloida ne. Tällaisia aminohappoja ovat seriinin lisäksi treoniini ja tyrosiini. Fosforyloidut aminohapot ovat tärkeä osa monia sääteleviä proteiineja.
Aiheesta muualla

Human Metabolome Database: Phosphoserine (englanniksi)
Food Component Database (FooDB): L-Phosphoserine (englanniksi)
DrugBank: Dexfosfoserine (englanniksi)
Kyoto Encyclopedia of Genes and Genomes (KEGG): 3-Phosphoserine (englanniksi)
ChemBlink: O-Phospho-L-serine (englanniksi)
Fosfovolframihappo

| Fosfovolframihappo |
| --- | --- |

Tunnisteet
CAS-numero:  1343-93-7
PubChem CID:  71308707
Ominaisuudet
Molekyylikaava:  H3W12PO40
Moolimassa:  2880,074
Ulkomuoto:  Valkoinen, kellertävä tai harmahtava kiteinen aine
Sulamispiste:  89 °C (hydraatti)
Liukoisuus veteen:  Liukenee veteen
Fosfovolframihappo (H3W12PO40) on volframin, fosforin, vedyn ja hapen muodostama epäorgaaninen yhdiste. Yhdistettä käytetään reagenssina orgaanisen kemian synteeseissä ja analyyttisessä kemiassa.
Ominaisuudet, valmistus ja käyttö

Huoneenlämpötilassa fosfovolframihappo on valkoista, kellertävää, harmahtavaa tai vihertävää kiteistä ainetta. Aineen rakenne koostuu keskisestä PO4-yksiköstä, jota ympäröivät WO6-yksiköt. Rakenteessa on vaihteleva määrä kidevettä, tyypillisesti 20–29. Fosfovolframihappo liukenee veteen ja liukenee myös poolisiin orgaanisiin liuottimiin kuten etanoliin, asetoniin ja asetonitriiliin. Fosfovolframihappo on voimakas happo.
Fosfovolframihappoa valmistetaan natriumvolframaatin ja fosforihapon tai natriumdivetyfosfaatin reaktiolla. Reaktioseos tehdään happamaksi vetykloridilla
Fosfovolframihappoa käytetään voimakkaasti happamana katalyyttinä muun muassa isomeroinneissa, liitettäessä vettä alkeeneihin, Prins-reaktioissa ja hapetuksissa. Mikroskopiassa sitä käytetään kudosvärjäyksissä yhdessä hematoksyliinin kanssa ja tutkittaessa polymeerejä transmissioelektronimikroskopialla
Karisoprodoli

| --- | --- |

Karisoprodoli
Systemaattinen (IUPAC) nimi
[2-(karbamoyylioksimetyyli)-2-metyylipentyyli]-N-propan-2-yylikrbamaatti
Tunnisteet
CAS-numero: 78-44-4
ATC-koodi: M03BA02
PubChem CID: 2576
DrugBank: DB00395
Kemialliset tiedot
Kaava: C12H24N2O4 
Moolimassa: 260,33 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 92 °C
Liukoisuus veteen: 0,3 g/l
Farmakokineettiset tiedot
Hyötyosuus:  ?
Proteiinisitoutuminen: 60%
Metabolia: Hepaattinen
Puoliintumisaika: 8 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Somadril Comp. -lääkepakkaus
Karisoprodoli on voimakas keskushermostoon vaikuttava lihasrelaksantti. Suomessa myytiin karisoprodolia, kofeiinia ja parasetamolia sisältänyttä reseptivalmistetta nimeltä Somadril Comp vuoden 2007 loppuun, jolloin Euroopan lääkeviraston lääkevalmistekomitea kehotti peruuttamaan lääkkeen myyntiluvan  koko EU:n alueella väärinkäyttö- ja turvallisuusriskien takia. Tämän seurauksena lääkkeen myynti Suomessa loppui 30.11.2007.  Karisoprodoli on meprobamaatin aihiolääke. Karisoprodolilla on todettu olevan dissosiatiivisia, euforisoivia, voimakkaasti rauhoittavia, relaksoivia ja ahdistusta poistavia vaikutuksia.lähde?
Historia

1. kesäkuuta 1959 useat farmakologit kokoontuivat Wayne Staten yliopistossa, Michiganissa keskustelemaan uudesta lääkkeestä. Lääkkeen jolla alun perin luultiin olevan antiseptisiä vaikutuksia, huomattiin olevan keskushermostoon vaikuttavia ja lihaksia rentouttavia vaikutuksia. Lääkkeen löysi tohtori Frank M. Berger Wallacen laboratoriossa, ja se nimettiin karisoprodoliksi.
Karisoprodoli löydettiin meprobamaattia tutkittaessa, ja sen toivottiin olevan meprobamaattia parempi lihasrelaksantti, vähemmän väärinkäytettävä, ja meprobamaattia pienemmän yliannostusriksin omaava aine.
Käyttö

Marraskuussa 2007 karisoprodolia sisältävä Somadril Comp. vedettiin markkinoilta Ruotsissa. Lääkkeen todettiin olevan väärinkäytettävä, ja liikaa haitallisia sivuvaikutuksia omaava; ja haittojen todettiin olevan ylipäätään hyötyjä suuremmat.  Toukokuussa 2008 Somadril Comp. vedettiin markkinoilta myös Norjassa. Samalla lääke vedettiin Suomessa pois markkinoilta.
Lihasrelaksantteja tarvittaessa suositellaan käytettäväksi muita, vähemmän haitallisia lääkkeitä tai bentsodiatsepiineja.lähde?
Karisoprodolia suositellaan käytettäväksi kuurimuotoisesti kahden tai maksimissaan kolmen viikon ajan. Lääke ei ole tarkoitettu pitkäaikaiseen käyttöön.lähde?
Aiheesta muualla

Drug information (englanniksi)
Drug information for Patients (Arkistoitu – Internet Archive), Drug information for Professionals (englanniksi)
PubChem: Carisoprodol (englanniksi)
DrugBank: Carisoprodol (englanniksi)
Kyoto Encyclopedia of Genes and Genomes (KEGG): Carisoprodol (englanniksi)
ChemBlink: Carisoprodol (englanniksi)
The Four Seasons

Frankie Valli and The Four Seasons esiintymässä Lontoossa 2012.
The Four Seasons on vuonna 1962 perustettu yhdysvaltalainen lauluyhtye. Yhtyeen keulahahmo on Frankie Valli ja kokoonpanoon kuuluivat alun perin myös Bob Gaudio, Nick Massi ja Tommy DeVito. The Four Seasons oli aktiivinen 1960-luvulta 1970-luvun puoliväliin asti ja oli The Beach Boysin ohella yksi rock-aikakauden suosituimmista yhdysvaltalaisista lauluyhtyeistä. Valli on myöhemmin jatkanut esiintymistä The Four Seasons -nimeä kantavilla kokoonpanoilla saavuttamatta kuitenkaan samanlaista menestystä kuin 1960-luvulla. Yhtyeen äänitteitä on myyty yhteensä 80 miljoonaa kappaletta.
The Four Seasons on valittu Rock and Roll Hall of Fameen ja Vocal Group Hall of Fameen.
Yhtyeestä on tehty suosittu Broadway-musikaali Jersey Boys, joka on voittanut monia Tony-palkintoja. Musikaaliin perustuva Clint Eastwoodin ohjaama elokuva Jersey Boys sai ensi-iltansa vuonna 2014.
Karhunpää

Karhunpää on kylä Nurmeksen Valtimolla, Pohjois-Karjalassa. Karhunpäässä on noin 300 asukasta. Se oli kirkonkylän jälkeen entisen Valtimon kunnan toiseksi suurin kylä. Kylä on Valtimon eteläisin.  Asutus sijaitsee Valtimonjoen ja Karhujärven rannoilla. Pääkylä on "Kerma-Karhunpää". Karhunpää kuuluu valtakunnallisesti arvokkaisiin maisema-alueisiin Suomessa. Kylän maisema on sekoitus kulttuuri- ja luonnonympäristöä. Maiseman luovat eri elementit: samansuuntaiset vesireitit, viljelysmaat, maatilat eri-ikäisine rakennuksineen sekä vanha kiemurteleva maantie. Jo Elias Lönnrot kirjoitti matkapäiväkirjaansa 23.10.1839: " Kuljettiin Karhunpään kylän ohi, jonka seudut ovat kauneimpia maassa lampineen, lahtineen, niemineen, kannaksineen ja metsineen". Karhunpään kylän alavalle joenvarsimaisemalle tuo vaihtelua läheisen Ristivaaran seudun metsät ja jylhät, korkeat vaarat. Ristivaara on myös kylä, jossa on ollut oma koulukin. Ristivaaralla sijaitsee myös Karhunpään lakkautettu pysäkki Kontiomäen radalla. Kylällä järjestetään vuosittain veivinheiton MM-kisat.
Historia

Karhunpään alueelta on tehty 27 löydöstä kivikautisia muinaisjäännöksiä. Irtolöydösten määrä viitta melkoiseen asutukseen. Karhunpään Pitkäniemi on tulkittu kivikauden asuinpaikaksi.
Kylä on saanut nimensä perinnetiedon mukaan seipäännenään laitetusta karhunkallosta.
Kylä on ollut Haapajärven jälkeen Valtimon toiseksi vanhin asuinpaikka. Se mainitaan asiakirjoissa ensimmäisen kerran vuonna 1631 kolmitaloisena. Kylä kasvoi aikanaan 1600-luvulla Haapajärven ohikin, mutta kasvu taantui sitten. Asutusta on ollut jo 1600-luvulta saakka. Kylän kukoistusaikana 1950–1970-luvuilla se oli vireä kylä ja siellä oli mm. kaksi kauppaa, posti, koulu ja sinne rakennettiin maamiesseurantalo. Valtimonniemellä toimi Valtimon saha. Lisäksi kylällä oli urheilukenttä, jossa harrastettiin yleisurheilua, jalka-, pesä- ja lentopalloa. Karhunpäässä oli radan varrella oma seisake, joka oli alkuvaiheessa miehitetty.
Tapahtumat

Kansanmusiikkitapahtuma Neitivirtafolk järjestetään Laitalan Lomien pihapiirissä yksipäiväisenä tapahtumana heinäkuussa. Ensimmäisen kerran se järjestettiin vuonna 2006.
Aiheesta muualla

Karhunpään kylän sivut (Arkistoitu – Internet Archive)
Suomen ympäristöhallinto: Karhunpään maisema-alue
Aiheesta muualla > Yrityksiä / Matkailupalveluja

Karhunpään kuntoutumiskoti (Arkistoitu – Internet Archive)
Puukangas Puusepät Oy (Arkistoitu – Internet Archive)
Nevalan Talo (Arkistoitu – Internet Archive)
Laitalan Lomat (Arkistoitu – Internet Archive)
Valtimon kylät
Elomäki
Haapakylä (kirkonkylä)
Halmejärvi
Hirsikangas
Kalliojärvi
Karhunpää
Koiravaara
Koppelo (Koppelojärvi)
Maanselkä
Nuolijärvi
Pajukoski
Puukari
Rasimäki
Rumo
Sivakkajoki
Puukari
Sivakkavaara
Verkkojoki
Ylä-Valtimo
Frank Foss

| Mitalit | Mitalit | Mitalit |  |
| --- | --- | --- | --- |
|  Frank Foss |  Frank Foss |  Frank Foss |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Antwerpen 1920 | seiväshyppy |  |
Frank Foss (9. toukokuuta 1895 – 5. huhtikuuta 1989) oli yhdysvaltalainen seiväshyppääjä ja olympiavoittaja.
Frank Foss voitti seiväshypyn olympiakultaa Antwerpenin 1920 kisoissa maailmanennätystuloksella 409. Hän pudotti kerran neljästä metristä, pyysi sitten nostamaan riman uuteen ennätyskorkeuteen ja ylitti sen ensimmäisellä yrityksellään. Hopeamitalisti, tanskalainen Henry Petersen sai 39 cm heikomman tuloksen.
Foss voitti Yhdysvaltain mestaruuden 1919 ja 1920.
Foss piti hallussaan seiväshypyn maailmanennätystä kaksi vuotta, kunnes Charles Hoff rikkoi sen vuonna 1922.
Saavutuksia

Olympiakultaa Antwerpenissa 20. elokuuta 1920 ME-tuloksella 409
Fouta Toro

| Fouta Toro > 1776–1861 |
| --- | --- |
   Fouta Toro ja naapurialueet 
Valtiomuoto:  teokratia
Uskonnot:  islam
Kieli:  fulani
Edeltäjä:  Denianken kuningaskunta
Seuraaja:  Ranskan Senegal
Fouta Toro oli Senegal-joen varrella sijainnut islamilainen valtio. Sen perusti tukulori-kansan tukema Abd al-Kadir vuonna 1776 kukistamalla aiemman ei-islamilaisen Denianken kuningaskunnan. Khasson ja Fouta Djallonin puristuksessa sekä Saharan paimentolaisten ryöstöretkien kohteena ollut valtio ei 1800-luvulla jaksanut vastustaa Ranskaa, joka lopullisesti valtasi ja liitti sen 1860-luvun lopulla Senegaliin.
Kaupunki Fouta Torossa eurooppalaisen taiteilijan kuvaamana 1850-luvulla.